
  Je to celkom fajn pocit, keď sa človek rozhodne, že nebude sviňa...


  


  Ernest Hemingway: Slnko aj vychádza

    témy <predchádzajúca ďalšia> otázky odpovede


    Upozornenie: Všetky skutočné mená osôb, miesta audalosti boli zmenené alebo skrátené na ochranu nevinných. Konkrétne mňa.


    ahoj ľudkovia!


    


    Február je ako to dievča zvečierka, ktorý som zorganizovala, keď si minulý týždeň moji rodičia dopriali „druhé medové týždne“ vCabo (viem: trápne). Pamätáte sa – to dievča, čo povracalo celú dlážku zo španielskeho mramoru vhosťovskej kúpeľni apotom nechcelo odísť? Museli sme hodiť jej kabelku od Diora avyšívaný kožuch zovčej kožušiny od Oscara de la Rentu do výťahu, kým jej to konečne došlo. Na rozdiel od väčšiny miest na svete sa New York odmieta ponoriť do klasickej februárovej depresie azmeniť sa na studenú, sivú, bezútešnú pustatinu. Teda aspoň ten môj New York. My zUpper East Side poznáme liek na nudu: jedny šialene sexi šaty na párty od Jedediaha Angela, čierne saténové manolky, ten nový červený rúž „Ready or Not“, ktorý zoženiete len uBendela, kvalitná brazílska depilácia voskom aštedrá vrstva samoopaľovacieho mlieka Estée Lauder pre prípad, že vaša pokožka prišla aj oposledné známky slnečných lúčov, ktoré ste pochytali vSt. Barts počas vianočných prázdnin. Väčšina znás je už vdruhom polroku posledného ročníka – konečne. Prihlášky na univerzity sú už podané arozvrh je voľnejší. Denne máme dve voľné hodiny, počas ktorých si môžeme odskočiť na módnu prehliadku Týždňa módy alebo do kamoškinho strešného bytu na nízkotučné latté apár cigaretiek, aby sme jej pomohli svýberom šiat na večernú kašlať-na-úlohy párty.


    


    Ďalšou skutočnosťou vyvažujúcou nedostatky februára je môj absolútne najobľúbenejší sviatok, ktorý by mal byť vyhlásený za celonárodné prázdniny – Deň svätého Valentína. Ak ste už našli svoju lásku, tak je vám sveta žiť. Ak nie, teraz je ten správny čas, aby ste konečne vyštartovali po fešákovi či kočke, na ktorého či ktorú ste si brúsili zuby celú zimu. Ktovie? Možno nájdete skutočnú lásku alebo aspoň skutočnú vášeň ačoskoro budete prežívať Valentína každý deň. Buď to, alebo môžete zostať trčať doma askormútene posielať ľuďom anonymné esemesky aprejedať sa čokoládovými srdiečkami, až kým sa už nebudete vedieť napratať do svojich obľúbených džínsov značky Seven. Je to na vás...


    


    POSTREHY


    


    SaA, držiac sa za ruky, si pomaličky vykračujú po Piatej avenue do baru vhoteli Compton, kde teraz trávia väčšinu piatkových večerov. Nalievajú sa Red Bullom akokteilmi Veuve Clicquot, pričom sa vduchu smejú opojnej skutočnosti, že sú nepochybne tým najsexi párom vmiestnosti. Bodmieta vojsť do Veronique – obchodu stehotenskými potrebami na Madisonskej – so svojou žiariacou tehotnou matkou. DaVvrovnakých čiernych rolákoch pozerajú sprepletenými nohami ten zvrátený, depresívny film Kena Mogula vkine Angelika vcentre. Sú to dvaja morbídni, umelecky založení čudáci, ktorí sú si podobní ako vajce vajcu – tak šialene dokonalí jeden pre druhého, až mám chuť na nich skríknuť: „Hej, čo vám to toľko trvalo?!“ Jvautobuse premávajúcom po Deväťdesiatej šiestej ulici cez celé mesto pozorne študuje bilbord sreklamou na chirurgické zmenšenie prsníkov. Ja by som do toho rozhodne šla, keby som bola vjej DD košíkoch... ehm, teda vjej koži. Večne neodolateľný Nhrá skamošmi marihuanovo-hokejovo-golfový zápas na klzisku vSky Rinku. Očividne sa vôbec netrápi tým, že je bez priateľky. Niežeby mal problém nájsť si novú...


    


    Ana záver: Koho prijmú už teraz?


    


    Už tento týždeň malá otravná skupina znás zistí, či bola prijatá na tie najlepšie univerzity vkrajine. Aje to tu. Už nie je čas, aby naši rodičia nechali pristaviť nové krídlo kuniverzitnej knižnici. Ani čas na podplatenie ďalšieho váženého absolventa, aby poslal dekanovi list sodporúčaním. Ani na zažiarenie vďalšej školskej hre. Obálky sú už vpošte.


    


    Tu by som si rada vyhradila priestor, aby som zdôraznila, že rozhodnutia oprijatí sú absolútne náhodné, lebo my všetci sme vpodstate dokonalí jedinci. Sme nádherní, inteligentní, dobre vychovaní avýreční. Máme vplyvných rodičov ajedinečné gény (až na príležitostné zakopnutia vpodobe vylúčení zinternátnych škôl či osemnásobných opakovaní SAT testov).


    


    Zároveň by som chcela dať malú radu tým znás, ktorí budú prijatí už teraz: Pokúste sa otom veľa nehovoriť, dobre? My ostatní budeme mať pred sebou ešte ďalšie dva mesiace čakania, aak chcete, aby sme vás pozývali na večierky, slová ako Brečtanová liga by ste vnašej prítomnosti radšej nemali ani vysloviť. Naši rodičia to robia dosť často aj za vás, ďakujeme veľmi pekne. Niežeby to bola nejaká háklivá téma ani nič také.


    


    Myslím, že všetci už trpíme ponorkovou chorobou ztoľkého čakania na odpoveď zuniverzít. Je čas vypustiť trochu pary! Pamätajte si: čím dlhšie zostanete vnoci vonku, tým rýchlejšie vám utečú ponuré dni. Averte mi, každú našu lumpačinu prikrášli, rozpitve anafúkne do nepredvídateľných rozmerov moja maličkosť. Už som vás niekedy sklamala?


    


    


    Vy viete, že ma milujete.
 [image: podpis]

  


  


  
    bajzblíži veľkosť pŕs


    „Len trochu hranolčekov akečup, prosím,“ povedala Jenny Humphreyová Irene, storočnej bradatej obedárke za pultom jedálne na prízemí dievčenskej školy Constance Billard. „Len trochu,“ zopakovala Jenny. Dnes má odštartovať projekt študentských podporných skupín aJenny nechcela, aby si vedúca jej skupiny myslela, že je totálne prasa.


    Podporné skupiny predstavovali nový program, ktorý škola zavádzala. Každý pondelok počas obedňajšej prestávky sa päť deviatačiek stretne vskupine sdvomi maturantkami, aby spolu prebrali tlak, ktorý sa na ne vyvíja, predstavy ovlastnom tele, chlapcov, sex, drogy, alkohol aakékoľvek iné témy, ktoré by mohli deviatačky zaujímať alebo ktoré budú vedúce skupín považovať za dostatočne dôležité, aby sa onich diskutovalo. Zámer bol taký, že ak sa staršie dievčatá podelia osvoje skúsenosti vpríjemnom rozhovore, budú ich mladšie kolegyne môcť robiť informované rozhodnutia apredchádzať tak hlúpym chybám, ktoré by mohli poškodiť ich povesť alebo urobiť hanbu ich rodičom či škole.


    Miestnosť sosvetleným stropom, so zrkadlovými stenami asmodernistickými stolmi astoličkami zbrezového dreva pripomínala skôr vychytenú novú reštauráciu než klasickú školskú jedáleň. Stará špinavá jedáleň Constance Billard prešla minulé leto rekonštrukciou, lebo mnoho študentiek radšej chodilo obedovať von alebo si nosilo vlastný obed, vinou čoho škola prichádzala openiaze na vyhodenom jedle. Nová jedáleň vyhrala architektonickú cenu za svoj atraktívny dizajn asupermodernú kuchyňu. Teraz to bolo ich najobľúbenejšie miesto vškole aj napriek skutočnosti, že zvynoveného, zdravého amerického jedálneho lístka aj naďalej servírovala jedlo Irene so svojimi skúpymi malými prstami sohryzenými nechtami.


    Jenny sa pretláčala cez hlúčiky dievčat vplisovaných, námornícky modrých, sivých či bordových sukniach rovnošaty, ktoré sa piplali vtuniakových hamburgeroch swasabi omáčkou ahranolčekmi Red Bliss arapotali ovečierkoch, na ktorých sa zúčastnili cez víkend. Podnos znehrdzavejúcej ocele položila na prázdny okrúhly stôl, ktorý bol rezervovaný pre skupinu A, asadla si chrbtom kzrkadlovej stene, aby sa nemusela na seba pozerať, kým je. Bola zvedavá, kto bude vedúcou jej podpornej skupiny. Konkurencia bola vraj silná, keďže vedúca skupiny mohla relatívne bezbolestne ukázať univerzitám, že ona sa aj napriek tomu, že prihlášky sú už podané, naďalej zapája do školských aktivít. Sú to plusové body navyše za to, že sa päťdesiat minút napchávate hranolčekmi arozoberáte sex.


    Kto by to nechcel?


    „Ahoj, Ginny.“ Blair Waldorfová, najnamyslenejšia potvora zo všetkých maturantiek na škole alebo možno aj na celom svete, položila svoj podnos na miesto oproti Jenny asadla si. Tmavohnedú kader vlasov, ktorá jej siahala až po plecia, si zasunula za ucho azahundrala na svoj odraz vzrkadlovej stene: „Už aby som mala nový účes.“ Krátko pozrela na Jenny, vzala si vidličku ahrabla ňou do kôpky šľahačky na čokoládovej piškótovej torte. „Som jedna zvedúcich skupiny A. Ty si vskupine A?“


    Jenny prikývla, pevne stisla stoličku askľúčene hľadela do taniera so studenými mastnými hranolčekmi. Nemohla uveriť, akú má smolu. Blair Waldorfová bola nielen tá najväčšia mrcha na škole, ale aj bývalá priateľka Nata Archibalda. Blair aNate odjakživa tvorili dokonalý pár, ktorý bol osudom predurčený na to, aby vydržal až na veky vekov. Ibaže, akokoľvek sa to môže zdať zvláštne, Nate sa zrazu vykašlal na Blair kvôli Jenny po tom, čo ju stretol vparku adal si sňou džointa.


    Bol to jej prvý džoint aNate bol jej prvá láska. Nikdy sa jej ani nesnívalo otom, že bude chodiť so starším chlapcom, nie ešte stakým pekným aúžasným ako Nate. Po dvoch mesiacoch, ktoré boli príliš dobré na to, aby to mohla byť pravda, sa Jenny Natovi zunovala aon jej zlomil srdce tým najkrutejším spôsobom, keď ju nechal práve na Silvestra. Vlastne mali teraz sBlair Waldorfovou niečo spoločné – obe okašľal ten istý chalan. Niežeby sa tým niečo zmenilo. Jenny si bola načistom, že Blair ju stále neznáša do špiku kostí.


    Blair veľmi dobre vedela, že to Jenny bola tá deviatačka sveľkými balónmi, ktorá jej prebrala Nata, ale vedela aj to, že Nate ju nechal padnúť rovno na zadok, keď sa tesne pred Silvestrom objavili na webe isté extrémne zahanbujúce fotky jej holého pozadia vtangáčoch. Blair to považovala za dostatočný trest pre Jenny anemienila ďalej strácať čas tým, že by ju nenávidela.


    Jenny zdvihla pohľad. „Akto je druhá vedúca?“ spýtala sa nesmelo. Želala si, aby rýchlo prišli aj ostatné členky skupiny, skôr ako jej Blair odtrhne hlavu svojimi dokonale upravenými matnými ružovými nechtami.


    „Serena.“ Blair prevrátila oči. „Veď ju poznáš. Stále mešká.“ Prehrabávala sa prstami vo vlasoch apredstavovala si účes, ktorý si dá spraviť počas dvoch voľných hodín. Nechá si ich premyť mahagónovou farbou, aby sa zbavila medeného melíru, apotom si ich nechá zostrihnúť nakrátko do moderného, superštýlového účesu, aký mala Audrey Hepburnová vo filme Ako ukradnúť Venušu.


    „Aha,“ súľavou si vydýchla Jenny. Serena van der Woodsenová bola Blairina najlepšia kamarátka, ale nebola ani zďaleka taká mrcha, vlastne bola celkom milá.


    „Ahojte, baby. Je toto skupina A?“ Pehavá deviatačka samá ruka, samá noha si prisadla kJenny. Voňala ako detský púder arovné blonďavé vlasy ostrihané do mikáda jej siahali po bradu. Presne taký účes vám robila pestúnka, keď ste mali dva roky. „Radšej vám hneď teraz poviem, že mám problém sjedením,“ oznámila Elise. „Nemôžem jesť na verejnosti.“


    Blair prikývla aodsunula svoju čokoládovú tortu. Na školení pre vedúce skupín im učiteľka zdravovedy slečna Dohertyová povedala, aby počúvali asnažili sa byť vnímavé, aby sa vcítili do kože mladších dievčat. Hoci ona bola tá posledná, kto im vtom mohol radiť. Jediné, očom kedy hovorila na hodinách zdravovedy vdeviatej triede, boli frajeri, sktorými chodila, avšetky možné sexuálne polohy, ktoré snimi vyskúšala. Napriek tomu bola slečna Dohertyová jednou zučiteliek, ktoré Blair požiadala, aby poslali ešte jedno odporúčanie prijímaciemu oddeleniu Yalovej univerzity, apreto sa naozaj chcela blysnúť ako najlepšia vedúca skupiny medzi maturantkami. Chcela, aby ju mali deviatačky vjej skupine rady – nie, aby ju zbožňovali –, aak niektorá znich mala problém sjedením na verejnosti, Blair tam nemienila sedieť anapchávať sa čokoládovou tortou, najmä ak ju aj tak plánovala vyvrátiť okamžite, ako zazvoní zvonec.


    Zčervenej tašky od Louisa Vuittona vytiahla kopec informačných letákov. „Vnímanie vlastného tela asebadôvera sú témy, oktorých sa budeme dnes baviť,“ naznačila Elise aJenny vsnahe znieť profesionálne. „Keď sa moja partnerka azvyšok skupiny uráčia dostaviť,“ dodala netrpezlivo. Bolo vôbec fyzicky možné, aby Serena aspoň raz prišla načas?


    Zrejme nie.


    Práve vtedy, vzávane bledosivého kašmíru atrblietavých blonďavých vlasov, zosunula Serena van der Woodsenová svoj vytvarovaný opálený zadok na stoličku vedľa Blair. Zvyšné tri deviatačky patriace do podpornej skupiny Acupitali za ňou ako také sliepočky. „Pozrite, čo sme vydrankali od Irene!“ chvastala sa Serena acapla do stredu stola tanier plný mastných cibuľových krúžkov. „Povedala som jej, že máme špeciálne stretnutie aumierame od hladu.“


    Blair súcitne pozrela na Elise, ktorá zazerala na tanier svyprážanou cibuľou. Jej modré oči lemované blonďavými mihalnicami by boli celkom pekné, ak by si na ne skúsila naniesť trochu tmavohnedej predlžujúcej riasenky Stila. „Meškáte,“ vytkla im Blair arozdala letáky Serene azvyšným trom deviatačkám. „Ja som Blair,“ predstavila sa. „Avy ste...?“


    „Mary Goldbergová, Vicky Reinersonová aCassie Inwirthová,“ odpovedali všetky tri jednohlasne.


    Elise štuchla Jenny do lakťa. Mary, Vicky aCassie tvorili najotravnejšiu, nerozlučnú trojicu deviatačiek. Neustále jedna druhej česali na chodbách vlasy arobili všetko spolu, vrátane cikania.


    Blair pozrela na leták anahlas prečítala: „Vnímanie vlastného tela: akceptovanie aprijatie toho, kým ste.“ Zdvihla zrak ausmiala sa na deviatačky plná očakávania. „Má niektorá zvás nejaký konkrétny problém týkajúci sa telesnej krásy, oktorom by sa rada porozprávala?“


    Jenny pocítila, ako sa jej do tváre akrku nahrnula krv, keď uvažovala, že im bez ostychu povie otom, ako mala absolvovať konzultácie na redukciu prsníkov. Skôr ako to však zo seba dostala, Serena si napchala do drobných úst obrovský cibuľový krúžok aprehodila: „Môžem najskôr niečo povedať?“


    Blair sa na svoju najlepšiu priateľku zamračila, ale Mary, Vicky aCassie nadšene prikývli. Vypočuť si čokoľvek, čo chce povedať Serena van der Woodsenová, bolo stokrát zaujímavejšie než akákoľvek hlúpa diskusia otelesnej kráse.


    Serena si položila lakte na leták adlaňami si podoprela dokonalú, ostro rezanú bradu. Jej veľké tmavomodré oči zasnene civeli na vlastný idylický odraz vzrkadlovej stene. „Som taká zamilovaná,“ vzdychla.


    Blair zovrela vidličku avrazila ju do čokoládovej torty. Na solidaritu sElise, ktorá nemohla jesť na verejnosti, úplne zabudla. Serena bola taká otrasne necitlivá. Po prvé, chalan, do ktorého bola očividne „taká zamilovaná“, bol zhodou okolností Blairin nový pseudohipisácky, odredovaný, na gitaru hrajúci nevlastný brat Aaron Rose, čo bolo jednoducho absurdné. Apo druhé, aj keď sa Nate vykašlal na Blair dávno vnovembri, ešte stále na neho neprestala myslieť auž pri najmenšej zmienke oláske sa jej obracal žalúdok. „Myslím, že máme dať priestor im, aby hovorili osvojich problémoch, nie rozprávať osebe,“ zasyčala na Serenu. Samozrejme, ak by sa Serena bola unúvala prísť na školenie pre vedúce podporných skupín, vedela by to aj sama.


    Serena to školenie vynechala, aby mohla ísť do kina sAaronom, aBlair ju ako taká naivná hlupaňa kryla. Slečne Dohertyovej povedala, že Serena má migrénu, ale keď sa bude cítiť lepšie, osobne sňou preberie všetky hlavné body, ktorých sa bude školenie dotýkať. Typické. Vždy keď Blair urobila pre niekoho niečo pekné, nakoniec to oľutovala.


    Čo vpodstate vysvetľuje, prečo je väčšinu času taká mrcha.


    Serena mykla svojimi dokonalými plecami, obnaženými vtričku so zaväzovaním za krkom. „Myslím, že láska je aj tak oveľa zaujímavejšia téma ako telesná krása. Veď tú sme rozpitvali do detailov vdeviatej triede na zdravovede.“ Pozrela na deviatačky usadené okolo stola. „No nie?“


    „Ja len hovorím, že by sme mali ísť podľa inštrukcií vletáku,“ tvrdohlavo trvala na svojom Blair.


    „Je to na vás, baby,“ oslovila Serena mladšie dievčatá.


    Mary, Vicky aCassie čakali snastraženými ušami na exkluzívne pikošky zo Sereninho milostného života. Elise sa načiahla aroztrasenou rukou sohryzenými nechtami štuchla do mastného cibuľového krúžku, vzápätí ju však bleskovo stiahla, akoby sa popálila. Jenny si olizla pery popraskané od zimy. „Keďže by sme sa mali rozprávať ovnímaní vlastného tela, myslím, že mám ktomu čo povedať,“ oznámila skupine roztraseným hlasom. Zdvihla hlavu azbadala, ako Blair prikyvuje apovzbudzujúco sa usmieva.


    „Áno, Jenny?“


    Jenny sa opäť zahľadela do stola. Prečo im to vôbec hovorí? Lebo niekomu to povedať musí, uvedomila si. Prinútila sa pokračovať aj napriek tomu, že tvár mala od hanby červenú ako paprika. „Uplynulý víkend som takmer bola na konzultácii kvôli zmenšeniu prsníkov.“


    Mary, Vicky aCassie sa nahli dopredu, aby lepšie počuli. Tieto podporné skupiny nebudú iba miestom, kde sa dozvedia onajnovších módnych trendoch od dvoch najkúlovejších dievčat na škole, ale budú aj skvelým zdrojom nových klebiet!


    „Dohodla som si stretnutie,“ pokračovala Jenny, „ale nakoniec som naň nešla.“ Odtisla svoj tanier aodpila si zvody vsnahe ignorovať zvedavé pohľady ostatných dievčat. Všetky boli ohromené, pričom stať sa stredobodom záujmu vprítomnosti Blair aSereny vôbec nebola hračka.


    Elise si vzala cibuľový krúžok, kúsoček si odhryzla ahodila ho späť na tanier. „Prečo si si to rozmyslela?“ spýtala sa.


    „Na to nemusíš odpovedať,“ prerušila ju Blair, ktorá si spomenula na niečo, čo povedala slečna Dohertyová počas ich školenia. Nesmú tlačiť na členky skupiny, aby sa otvorili, kým na to nie sú pripravené. Pozrela na svoju kolegyňu. Serena mala kopec roboty so skúmaním svojich rozdvojených vlasových končekov. Jej neprítomný zasnený pohľad naznačoval, že nepočula ani slovko ztoho, čo sa tam povedalo. Blair sa otočila späť kJenny asnažila sa prísť na niečo povzbudivé, čo by jej povedala, aby nemala pocit, že je vskupine jediná, ktorá má problém sveľkosťou pŕs.


    „Ja som vždy túžila po väčších prsiach. Dokonca som vážne uvažovala oimplantátoch.“ Nebola to až taká lož. Jej prsia mali iba veľkosť Baona odjakživa túžila po veľkosti košíkov C.


    Akto nie?


    „Fakt?“ začudovala sa Serena, ktorú to vrátilo späť na zem. „To odkedy?“


    Blair si opäť nahnevane odkrojila ztorty. Snaží sa Serena úmyselne sabotovať jej vodcovské schopnosti? „Nemusíš omne vedieť všetko,“ odvrkla.


    Cassie, Vicky aMary sa navzájom kopli pod stolom. Toto je také vzrušujúce! Serena van der Woodsenová aBlair Waldorfová sa hádajú aony sú svedkami každučkého slovka!


    Elise sa ohryzenými nechtami prehrabávala vo svojom hustom blonďavom mikáde. „Myslím, že je naozaj, ehm, obdivuhodné, že si nám to povedala, Jenny.“ Nesmelo sa na Jenny usmiala. „Apodľa mňa bolo to, že si to neurobila, odvážne.“


    Blair sa zachmúrila. Prečo jej nenapadlo povedať niečo otom, aká bola Jenny odvážna, miesto toto škandalózneho vyhlásenia oimplantátoch? Ktovie, čo onej budú hovoriť tieto hlúpe deviatačky, keď sa rozídu? Potom si spomenula ešte na niečo, čo vravela slečna Dohertyová počas školenia.


    „Ach jaj. Myslím, že sme si mali povedať čosi odôvernosti týchto rozhovorov skôr, než sme začali. Viete otom, že nič ztoho, čo sa tu povie, sa nesmie vyniesť mimo skupiny alebo niečo také?“


    Príliš neskoro. Opár minút budú všetky dievčatá na škole rozoberať Blairine nadchádzajúce zväčšenie pŕs. Počula som, že to odkladá na deň po maturite... atď. atď.


    Jenny pokrčila plecami. „To je vpohode. Nezaujíma ma, komu to vytárate.“ Veď to, že má obrovské prsia, nebolo žiadne tajomstvo. Nemohla ich len tak odtajiť. Jednoducho boli tam.


    Elise sa zohla azdvihla svoj béžový ruksak od Kennetha Colea. „Hm, do zvonenia už zostáva iba osem minút. Môžem už ísť akúpiť si jogurt?“ spýtala sa.


    Serena posunula tanier vyprážaných cibuľových krúžkov smerom kElise. „Daj si ztohto,“ ponúkla ju štedro.


    Elise potriasla hlavou ajej pehavá tvár celá zružovela. „Nie, vďaka. Ja nejem na verejnosti.“


    Serena sa zamračila. „Naozaj? To je čudné.“ Vzápätí však zvraštila tvár, lebo Blair ju štuchla lakťom do ramena, ato poriadne. „Au! Páni, to bolo za čo?“


    „Ak by si sa bola unúvala prísť na školenie pre vedúce, možno by ti to došlo,“ zavrčala Blair ticho.


    „Môžem už ísť?“ spýtala sa opäť Elise.


    Blair napadlo, že deviatačky by si ju určite obľúbili, ak ich všetky pustí skôr. Atých zvyšných osem minút by mohla využiť na to, aby prišla do kaderníctva načas. „Všetky môžete ísť,“ povedala so sladkým úsmevom, „jedine že by ste veľmi chceli zostať azvyšok času počúvať Serenine reči oláske.“


    Serena vystrela ruky nad hlavu avyškerila sa na plafón. „Oláske by som dokázala hovoriť aj celý deň.“


    Jenny sa postavila. Odkedy ju nechal Nate, láska bola tá posledná vec, oktorej sa túžila rozprávať. Smiešne – myslela si, že Blair bude vedúcou, ktorú nebude vedieť vystáť, ale teraz to vyzeralo skôr na Serenu.


    Elise vstala tiež ašklbala svojím veľkým ružovým rolákom, akoby jej bol priúzky. „Neurazte sa, ale ak si nedám jogurt skôr, než sa skončí obedná prestávka, na geometrii odpadnem od hladu.“


    „Pôjdem stebou aaj ja si jeden kúpim,“ navrhla jej Jenny, ktorá to využila ako výhovorku, aby mohla odísť od stola.


    „Aj ja idem svami von, dievčatá,“ zívla Blair avstala tiež.


    „Kam ideš?“ vyzvedala Serena nevinne. Vpondelok po obede zvyčajne trávili pôžitkárske dve hodiny spolu vJackson Hole popíjaním kapučína aspriadaním divokých absurdných plánov na leto po maturite.


    „Nestaraj sa,“ odvrkla Blair. Pôvodne chcela Serenu zavolať, aby šla sňou, ale teraz, keď sa Serena správala ako egocentrická princeznovská suka, to neprichádzalo do úvahy. Odfrnkla si vlasy zpleca azavesila si kabelu na predlaktie. „Uvidíme sa budúci týždeň, dievčatá,“ pozdravila Mary, Vicky aCassie anasledovala Jenny sElise cez východ ahore zadným schodiskom na Deväťdesiatu tretiu ulicu.


    Vpreplnenej jedálni sa Vicky nahla cez poloprázdny stôl. „Tak nám otom porozprávaj,“ vyzvala Serenu.


    Mary si odpila znízkotučného mlieka adychtivo prikývla. „Áno, áno. Porozprávaj.“


    Cassie si pritiahla svetlohnedý chvost. „Porozprávaj nám úplne všetko.“

  


  


  veľmi netradičná domáca úloha


  „Tak, čo chceš natočiť ako prvé?“ spýtal sa Daniel Humphrey svojej najlepšej kamarátky Vanessy Abramsovej, sktorou už šesť týždňov chodil. Dan navštevoval prestížnu chlapčenskú školu, Riversidskú prípravku na Upper West Side, zatiaľ čo Vanessa chodila na Constance Billard. Získali však povolenie spolupracovať na špeciálnom maturantskom projekte Tvoríme poéziu. Vanessa, nádejná filmová režisérka, mala natočiť Dana, nádejného básnika apríležitostnú hviezdu Vanessiných filmov, ako píše akoriguje svoje básne.


  Nešlo práve okasový trhák, ale Dan bol neuveriteľne chutný takým tým zanedbaným, pokrkvaným, umeleckým, úzkostlivým spôsobom, takže ľudia sa na to pravdepodobne pohrnú tak či tak.


  „Len si sadni za písací stôl apíš si niečo do jedného ztých čiernych zošitov ako zvyčajne,“ usmerňovala ho Vanessa, ktorá ho sledovala cez objektív svojej digitálnej kamery, aby sa uistila, že je vporiadku svetlo. „Mohol by si si upratať ten bordel, čo máš na stole?“


  Dan švihol rukou aperá, sponky na papier, útržky papiera, gumičky, knihy, prázdne škatuľky od kameliek bez filtra, zápalky aprázdne plechovky od koly dopadli na hnedý koberec na dlážke. Natáčali vDanovej izbe, lebo tam zvyčajne pracoval. Okrem toho, bolo to cez park rovno oproti Constance Billard na Deväťdesiatej tretej ulici medzi Piatou aMadisonskou, keďže budova, vktorej Dan býval, stála na rohu Deväťdesiatej deviatej ulice aWest End Avenue.


  „Aešte by si si mohol vyzliecť tričko,“ navrhla Vanessa. Film Tvoríme poéziu mal vypovedať oumeleckom procese ailustrovať skutočnosť, že aj to, čo nie je priamo súčasťou diela, je rovnako dôležité ako to, čo ho tvorí. Bude vňom kopec záberov na Dana, ako krčí papier anahnevane ho hádže na druhý koniec izby. Vanessa chcela poukázať na to, že písanie – respektíve akákoľvek tvorivá práca – nie je len mentálnou, ale aj fyzickou rozcvičkou. Navyše, Dan mal na chrbte také tie úžasné drobné svaly aona sa nevedela dočkať, kedy ich zachytí kamerou.


  Dan sa postavil, stiahol si obyčajné čierne tričko ahodil ho na neustlanú posteľ, kde spal Marx, humphreyovský tučný kocúr, rozvalený na chrbte ako taká uviaznutá chlpatá veľryba. Všetko vbyte, vktorom Dan býval so svojím otcom Rufusom, editorom menej známych bítnikov, asmladšou sestrou Jenny, bolo nedokončené, rozpadnuté alebo aspoň kompletne pokryté mačacou srsťou achumáčmi prachu. Bol to veľký svetlý byt svysokými stropmi, ale už dvadsať rokov sa vňom poriadne neupratovalo. Steny sopadajúcou omietkou zúfalo volali po novej maľovke. Dan sotcom aso sestrou len zriedkakedy niečo vyhodili, takže prehýbajúci sa nábytok adoškriabané podlahy boli zahádzané starými novinami ačasopismi, knihami, oktoré už nikto nemal záujem, neúplnými balíčkami kariet, použitými batériami atupými ceruzami. Bolo to miesto, kde ste mali mačacie chlpy vkáve vtom okamihu, ako ste si ju naliali, čo bol problém, sktorým Dan zápasil neustále, keďže bol absolútne závislý od kofeínu.


  „Mám sa otočiť ku kamere?“ spýtal sa, keď si sadol na zodratú drevenú stoličku anatočil ju kVanesse. „Mohol by som si položiť zošit na kolená apísať takto,“ názorne predviedol.


  Vanessa si kľakla ažmúrila cez objektív kamery. Mala na sebe sivú rovnošatu Constance Billard splisovanou sukňou ačierne pančuchy ahnedý štetinatý koberec ju pichal do kolien. „Áno, to je pekné,“ mrmlala si. Ó, len sa pozri, aká bledá ahladká je Danova hruď! Bolo mu vidno všetky rebrá atá rozkošná čiara zlatohnedých chĺpkov, čo sa mu tiahla po bruchu až kpupku! Kolenačky sa posúvala dopredu asnažila sa dostať čo najbližšie bez toho, aby pokazila záber.


  Dan zahryzol do pera avduchu sa usmieval. Potom napísal: Má vyholenú hlavu, stále nosí čiernu, zišli by sa jej nové kanady anenávidí mejkap. Je to však dievča, ktoré vo vás verí atajne zariadi, aby vám uverejnili báseň vThe New Yorkeri. Zrejme by ste povedali, že ju milujem.


  Bola to pravdepodobne tá najgýčovitejšia vec, akú kedy napísal, ale veď to neplánoval uverejniť vzbierke svojich najlepších básní či čo.


  Vanessa sa ešte trochu priblížila kDanovi vsnahe zachytiť bielobu na jeho hánkach, kým čosi horlivo čarbal na papier. „Čo to píšeš?“ Stlačila na kamere tlačidlo nahrávania zvuku.


  Dan zdvihol hlavu ausmial sa na ňu cez strapatú ofinu, spod ktorej žiarili jeho zlatohnedé oči. „Nie je to báseň. Len krátka esej otebe.“


  Vanessa cítila, ako sa jej po tele rozlieva horúčava. „Prečítaj ju nahlas.“


  Dan sa rozpačito poškriabal na brade apotom si odkašlal. „Okej. ,Má vyholenú hlavu...‘“ začal čítať, čo napísal.


  Vanessa sa červenala, keď ho počúvala. Potom pustila kameru na zem. Kolenačky podišla kDanovi, odtisla jeho zošit apoložila si mu hlavu do lona.


  „Vieš, ako stále hovoríš osexe, ale ešte sme ho nemali?“ zašepkala. Pery sa jej otierali odrsnú látku jeho vojensky zelených kapsáčov. „Čo keby sme to urobili hneď teraz?“


  Pod lícom zacítila, ako Danovi stuhli svaly na stehne. „Teraz?“ Pozrel dole aprešiel prstom po obryse Vanessinho ucha. Vkaždom uchu mala štyri dierky, ale ani vjednej nemala náušnicu. Zhlboka sa nadýchol. Sex odkladal na chvíľu, ktorá bude poetická asprávna. Amožno to bola práve táto chvíľa, spontánny okamih. Pripadalo mu to výnimočne výstižné aironické, keď bude presne ohodinu späť vRiversidskej prípravke na hodine latinčiny abude počúvať Dr. Werda, ako číta Ovídia svojím sileným latinčinárskym prízvukom.


  Prinášame vám novinku vpodobe dvoch voľných hodín plných sexu – najnovší produkt jarného rozvrhu.


  „Dobre,“ súhlasil Dan. „Urobme to.“


  [image: pusa] gossipgirl.net


  témy <predchádzajúca ďalšia> otázky odpovede


  Upozornenie: Všetky skutočné mená osôb, miesta audalosti boli zmenené alebo skrátené na ochranu nevinných. Konkrétne mňa.


  


  ahoj ľudkovia!


  


  Skoré odmietnutia


  Takže, donieslo sa mi, že Brečtanová liga vyrukovala stajnou dohodou, ktorá jej má pomôcť udržať si svoju exkluzivitu azaujímavosť. Tento rok neprijmú vpredtermíne nikoho. Možno je to len poplašná správa, ale ak vás neprijmú vpredtermíne, skúste sa na to pozrieť takto: možno ste boli pre nich priveľmi dokonalí. Jednoducho to nezvládli. Alen si predstavte, koľko zábavy zažijeme, ak všetci skončíme na tej istej štátnej univerzite!


  


  Ísť či neísť pod nôž, to je otázka


  Predstava akejkoľvek plastickej operácie ma vždy desila, anie preto, že by som si myslela, že Dolly Parton nevyzerá skvele. Ani zďaleka by som jej nehádala viac ako štyridsať apritom musí mať už najmenej dvesto rokov. Skôr preto, že by som sa bála, či sa doktori nepomýlia anezmenšia jeden prsník na minimum alebo nevynechajú jednu nosnú dierku či niečo také. Samozrejme, celým srdcom som dievča ako každé iné aviem, aké dôležité je byť spokojná so svojím výzorom. Snažím sa to však brať takto: poznáte to, keď na ulici zbadáte nádherného chalana apoviete kamoške: „Pozri sa na neho!“ aona sa zatvári, akoby videla nejakého humusáka? Všetci máme totálne rozdielny vkus, takže niekto sa na vás môže pozrieť apovedať si mňam, mňam, to je kosť, nech si už osvojom výzore myslíte čokoľvek. Musíte sa iba naučiť vidieť sa jeho očami.


  


  


  Vaše e-maily


  


  Ot.:


  Milá G-Girl,


  počul som, že ťa už prijali na Bryn Mawr aže ťa to vytočilo, lebo ty máš radšej školy pre dievčatá, pretože si jedna ozrutná volejbalistická lesba. Chichi.


  trdlo


  


  Odp.:


  Ahoj trdlo,


  čo je to vlastne za meno, trdlo? Odmietam sa znížiť na tvoju úroveň humoru, ani ti neprezradím, kam som sa hlásila na školu, ale moja matka aj sestra chodili na Bryn Mawr avieš čo? Obe sú sexi.


  GG


  


  Musím bežať domov askontrolovať poštu, či vnej nenájdem dôležito vyzerajúcu veľkú obálku, ktorá môže, ale aj nemusí rozhodnúť omojej blízkej budúcnosti. Držte mi palce!


  


  Vy viete, že ma milujete.
 [image: podpis]


  


  


  Koniec ukážky

